¨
Med QuickTime kan du afspille video og lyd på computeren. 

Systemkrav
QuickTime 6.5.1 kræver Mac OS X version 10.2.6 eller en nyere version.  

Sørg for, at du har den nyeste version af Mac OS X. Du kan hente den nyeste version ved at vælge Apple > Systemindstillinger, klikke på Softwareopdatering og herefter vælge Opdater eller Søg nu. Når du har installeret en opdatering, er det en god ide at klikke på Opdater eller Søg nu igen for at sikre, at du har installeret alle de nyeste versioner. 

Nyheder i QuickTime 6.5.1
QuickTime 6.5.1 indeholder mange vigtige opdateringer, inklusive:
• Apple Lossless Encoder, en ny audiocodec, der bevarer kvaliteten i ukomprimeret cd-lyd, samtidig med at den kun bruger ca. halvt så meget lagringsplads.
• Markante forbedringer i AAC-kodning, som resulterer i lyd i høj kvalitet inden for et bredt udsnit af lydfrekvenser.
• Forbedret understøttelse af iTunes og andre QuickTime-baserede programmer.

Nyheder i QuickTime 6
QuickTime 6 inkluderer følgende funktioner:
•  Opret og afspil lyd- og videoarkiver i høj kvalitet i industristandarden MPEG-4.
•  Opret og afspil arkiver med multimedieindhold i industristandarden 3GPP og 3GPP2.
•  Oplev direkte streaming, som sørger for direkte adgang til medier uden forsinkelser i bufferen. Kombineret med Apples nye, patentanmeldte teknologi til reducering af afbrydelser i streamede medier, er du sikret en stabil forbindelse i høj kvalitet.
•  Du kan føje MPEG-2-understøttelse til QuickTime, hvis du køber komponenten til afspilning af MPEG-2-arkiver (fås på store.apple.com).

Flere oplysninger
Du kan få flere oplysninger om QuickTime, hvis du åbner QuickTime, og vælger Hjælp > Hjælp til QuickTime Player.
Du kan finde det sidste nye QuickTime-indhold på adressen www.apple.com/dk/quicktime. Du kan også klikke på ¨ i QuickTime Player, hvis du vil se oversigten over steder med QuickTime-indhold.

Du kan få teknisk assistance, hvis du besøger adressen www.apple.com/dk/support og vælger QuickTime.

En bemærkning om ophavsret
Programmet kan benyttes til reproduktion af materialer. Du har kun licens til at reproducere materiale, der ikke er beskyttet af ophavsrettigheder, materiale, som du selv har ophavsret til eller materiale, som du er blevet bedt om at reproducere. Hvis du er usikker på, om du har ret til at kopiere noget materiale, bør du søge juridisk assistance.

Om Rolands Sound Set til General MIDI og GS Format
Denne version af QuickTime inkluderer et sæt instrumenter fra Roland Corporation, som udgør et komplet General MIDI-kompatibelt lydsæt. Den har også yderligere lydsæt, der kræves for at oprette et komplet lydsæt, der er kompatibelt med GS Format.

Hvad er GS Format?
GS Format er et sæt standardspecifikationer til lydkilder, der definerer måden, hvorpå multitimbrale lydenheder besvarer MIDI-beskeder. GS Format understøtter General MIDI System Level-1. GS Format definerer også en række andre oplysninger omkring funktionerne i General MIDI. Disse omfatter entydige definitioner, der bruges til lydredigering, effekter og andre specifikationer, som omhandler måden, hvorpå lydenheder besvarer MIDI-beskeder. En enhed, der understøtter GS Format, kan genskabe General MIDI-lydoptagelser og  MIDI-lydoptagelser i GS Format.

Kontakt Roland:
Roland Corporation
4-16, Dojimahama 1-chome,
Kita-ku, Osaka 530-0004, Japan

Yderligere oplysninger om Roland og firmaets produkter findes på webstedet på http://www.roland.co.jp.

Begrænsninger
Roland forbeholder sig alle rettigheder til Sound Set, som ikke udtrykkeligt gives af Roland Corporation U.S. eller af Apple i henhold til Apples aftale om softwaredistribution.

©1991-2004 Apple Computer, Inc. 
Apple, Apple-logoet, Macintosh og Power Macintosh er varemærker tilhørende Apple Computer, Inc. og registreret i USA og andre lande. QuickTime, QuickTime Player og PictureViewer er varemærker tilhørende Apple Computer, Inc. Alle andre varemærker tilhørende dere respektive ejere.